Жанр Лекция “Першая камера ў гісторыі кінематаграфіі была накіравана на фабрыку” – адзначаў некалі Харун Фарокі, выдатны нямецкі кінатворца. Ён меў на ўвазе дакументальную стужку братоў Люмьер “Выхад рабочых з фабрыкі” 1895 г. Гэты фільм, даўжыня якога ўсяго 50 секунд, лічыцца першым, паказаным на вялікім экране грамадзе, што заплаціла за прагляд. Сам Харун Фарокі неаднаразова звяртаўся ў сваёй творчасці да працы, дакладней, да яе відазмянення ў сучасных грамадствах і тэхналогіі яе рэпрэзентацыі. “Праца адным кадрам” стала апошнім буйным праектам рэжысёра. Сумесна з мастачкай і куратаркай Анце Эман з 2011 г. па 2014 г. ён правёў майстар-класы ў 15 гарадах свету. Іх удзельнікі, маладыя кінематаграфісты, пастараліся перадаць у сваіх кароткіх стужках сутнасць сённяшняй працы – матэрыяльнай і нематэрыяльнай, аплачванай і неаплачванай, традыцыйнай альбо ўзніклай толькі ў апошнія гады. Усе фільмы знятыя адным кадрам, без мантажнай склейкі, і працягваюцца не болей за дзве хвіліны. Так узнікла своеасаблівая энцыклапедыя глабальных працоўных працэсаў.